I dag var dagen, hvor jeg efter lang tids udbliven fra stævnepladserne, var blevet lokket med til Gjern rideklub til et klubstævne i SPRING ! Jeg har trukket den længe, forsøgt at snige mig uden om osv - men i dag var altså dagen, hvor Mette tog mig med ud for at springe  Jeg nægtede dog pure at springe mere end LE og LD - LC er bare for højt. Men lidt har jo også ret, når dressurtanten og hendes hest skal ud og gøre springbanerne usikre  Og dette blev så "resultatet"   En enkelt staldplakette, og et underlag fik jeg også - så det var jo givtigt at tage afsted. Medoc det søde væsen reddede os igennem en dårlig redet LE, hvor det mere var ujævnt trav og en rytter som red mere baglæns end forlæns der prægede ridtet. Men skidt pyt - Medoc fik os som de eneste igennem LE clear round. Bagefter red vi finalen, som var sat op til LD. Og jeg havde ikke lige fattet hvad det der finale helt gik ud på  Så efter en noget bedre ridt, der flød lidt mere, og hvor jeg forsøgte at hænge mindre i nødbremsen, ja der fik vi en enkelt nedrivning. Men da vi var den eneste med 4 fejl, ja så vandt vi klassen  Og da fejlen fra LE og LD blev lagt sammen, ja så vandt jeg også dette finale-bånd - så det var jo helt fantastisk. Fedt at dressurtanten og dressurbollen kan og tør  Mette jeg var afsted sammen med startede en LD clear round, og fik også en roset med hjem    Desværre blev det til en enkelt fejl i LC'en, men til gengæld fik jeg da taget et nydeligt billed af Mette og basse i kombinationen   Så det var en hyggelig dag, i en dejlig klub, hvor folk virkede meget søde og hjælpsomme. MVh Charlotte
Hvor er det hyggeligt at høre lidt fra jer igen - sad faktisk forleden aften og tænkte om du helt havde lagt stævnerne på hylden efter i var flyttet på landet 
Ej, hvor er I bare gode.   Tilykke, tillykke - godt klaret.  Gid jeg også turde sådan noget.   Min nye hest er jo indsprunget og alt muligt, men jeg har fået at vide af tidligere ejer, at det godt kan gå lidt stærkt med at springe på ham.   Uha, men en eller anden dag skal jeg jo næsten prøve at springe på ham. 
Ja Vivi det har jo ikke været den helt store tid jeg har haft til at ride stævner, og ej heller træne efter vi har fået gården. Og så lige pludselig så får man stævne-nerver og så er det nemmere at blive hjemme  men nu må jeg da få mig taget sammen til at starte lidt i det små igen. Hvad med dig og leifedrengen - har I ikke været i Hylke i denne weekend ? Og Anja - bare kast dig ud i det mht spring. Det er rent faktisk meget sjovt at springe de små spring   Og hvis din hest er sød og rar, ja så skal den jo også nok hjælpe dig, ligesom Medoc det venlige væsen gør med mig  MVh charlotte